ddrg/super_eurlex huggingface dataset:
FI Euroopan unionin virallinen lehti C 277/10

TUOMIOISTUIMEN TUOMIO,

annettu 15 päivänä toukokuuta 2013,

asiassa E-13/12

EFTAn valvontaviranomainen vastaan Islanti

(Sopimuspuolen velvoitteiden noudattamatta jättäminen – neuvoston direktiivi 90/167/ETY, annettu 26 päivänä maaliskuuta 1990, lääkkeitä sisältävien rehujen valmistusta, markkinoille saattamista ja käyttöä koskevista vaatimuksista yhteisössä)

2013/C 277/08

Asiassa E-13/12, EFTAn valvontaviranomainen vastaan Islanti, on esitetty kanne, jossa pyydetään EFTAn tuomioistuinta toteamaan, että jättäessään hyväksymättä toimenpiteet, jotka tarvitaan Euroopan talousalueesta tehdyn sopimuksen liitteessä I olevan I luvun 7.1 osan 10 kohdassa tarkoitetun säädöksen (neuvoston direktiivi 90/167/ETY, annettu 26 päivänä maaliskuuta 1990, lääkkeitä sisältävien rehujen valmistusta, markkinoille saattamista ja käyttöä koskevista vaatimuksista yhteisössä), sellaisena kuin se on mukautettuna ETA-sopimuksen pöytäkirjalla 1, täytäntöönpanemiseksi, tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Islanti on laiminlyönyt kyseisen direktiivin 15 artiklan ja ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa Carl Baudenbacher, tuomioistuimen presidentti, ja tuomarit Per Christiansen (esittelijä) ja Páll Hreinsson, on antanut 15 päivänä toukokuuta 2013 tuomion, jonka tuomiolauselma on seuraava:

Tuomioistuin

1) toteaa, että jättäessään hyväksymättä toimenpiteet, jotka tarvitaan Euroopan talousalueesta tehdyn sopimuksen liitteessä I olevan I luvun 7.1 osan 10 kohdassa tarkoitetun säädöksen (neuvoston direktiivi 90/167/ETY, annettu 26 päivänä maaliskuuta 1990, lääkkeitä sisältävien rehujen valmistusta, markkinoille saattamista ja käyttöä koskevista vaatimuksista yhteisössä), sellaisena kuin se on mukautettuna ETA-sopimuksen pöytäkirjalla 1, täytäntöönpanemiseksi, tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Islanti on laiminlyönyt kyseisen direktiivin 15 artiklan ja ETA-sopimuksen 7 artiklan mukaiset velvoitteensa.
FI Euroopan unionin virallinen lehti C 369/13

TUOMIOISTUIMEN TUOMIO,

tehty 16 päivänä heinäkuuta 2012,

asiassa E-9/11

EFTAn valvontaviranomainen vastaan Norjan kuningaskunta

(ETA-valtion velvoitteiden laiminlyönti – sijoittautumisoikeus – pääomien vapaa liikkuvuus – omistusrajoitukset ja äänioikeuden rajoitukset rahoituspalvelujen infrastruktuurista vastaavissa instituutioissa – suhteellisuus – oikeusvarmuus)

2012/C 369/11

Asiassa E-9/11, EFTAn valvontaviranomainen vastaan Norjan kuningaskunta, pyydetään tuomioistuinta toteamaan, että Norjan kuningaskunta on laiminlyönyt ETA-sopimuksen 31 ja 40 artiklasta johtuvat velvoitteensa pitämällä voimassa henkilöihin ja ETA:n jäsenvaltioihin sijoittautuneisiin yrityksiin kohdistuvia rajoituksia, jotka koskevat omistus- ja äänioikeutta rahoituspalvelujen infrastruktuurista vastaavissa instituutioissa Norjassa, säännellyistä markkinoista 29 päivänä kesäkuuta 2007 annetun lain nro 74 (pörssilaki) 35 §:n 1, 2 ja 3 momentissa ja 36 §:ssä ja rahoitusvälineiden rekisteröinnistä 5 päivänä heinäkuuta 2002 annetun lain (arvopaperikeskuslaki) 5-3 §:n 1, 2 ja 3 momentissa ja 5-4 §:ssä säädetyllä tavalla. Tuomioistuin, toimien kokoonpanossa Carl Baudenbacher, presidentti ja esittelijä, sekä tuomarit Per Christiansen ja Páll Hreinsson, on antanut 16 päivänä heinäkuuta 2012 tuomion, jonka tuomiolauselma on seuraava:

EFTAn tuomioistuin

1) julistaa, että Norjan kuningaskunta on laiminlyönyt ETA-sopimuksen 31 ja 40 artiklasta johtuvat velvoitteensa pitämällä voimassa henkilöihin ja ETA:n jäsenvaltioihin sijoittautuneisiin yrityksiin kohdistuvia rajoituksia, jotka koskevat omistus- ja äänioikeutta rahoituspalvelujen infrastruktuurista vastaavissa instituutioissa Norjassa, säännellyistä markkinoista 29 päivänä kesäkuuta 2007 annetun lain nro 74 (pörssilaki) 35 §:n 1, 2 ja 3 momentissa ja 36 §:ssä ja rahoitusvälineiden rekisteröinnistä 5 päivänä heinäkuuta 2002 annetun lain (arvopaperikeskuslaki) 5-3 §:n 1, 2 ja 3 momentissa ja 5-4 §:ssä säädetyllä tavalla.
FI Euroopan unionin virallinen lehti C 141/13

TUOMIOISTUIMEN TUOMIO,

annettu 10 päivänä joulukuuta 2010,

asiassa E-1/10

Periscopus AS v. Oslo Børs ASA ja Erik Must AS

(Direktiivi 2004/25/EY – Määräysvallan hankkiminen – Pakollinen tarjous – Hintatarjouksen muuttaminen – Selkeästi määritellyt olosuhteet ja arviointiperusteet – Viittaaminen markkinahintaan)

2011/C 141/13

Asiassa E-1/10, Periscopus AS v. Oslo Børs AS ja Erik Must AS, Oslo tingrett (Oslon käräjäoikeus) on esittänyt EFTAn tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla pyynnön, joka koskee julkisista ostotarjouksista 21 päivänä huhtikuuta 2004 annetun Euroopan parlamentin ja neuvoston direktiivin 2004/25/EY, sellaisena kuin se on mukautettuna ETA-sopimuksen pöytäkirjalla 1, 5 artiklan 4 kohdan tulkitsemista. EFTAn tuomioistuin, jonka muodostivat tuomioistuimen presidentti Carl Baudenbacher (esittelijä) ja tuomarit Thorgeir Örlygsson ja Henrik Bull, antoi 10 päivänä joulukuuta 2010 tuomion, jonka tuomiolauselma on seuraava:

Julkisista ostotarjouksista 21 päivänä huhtikuuta 2004 annetun Euroopan parlamentin ja neuvoston direktiivin 2004/25/EY 5 artiklan 4 kohdan toinen alakohta on esteenä sellaiselle kansalliselle lainsäädännölle, jonka mukaan pakollisessa tarjouksessa tarjottavaa hintaa on muutettava vähintään yhtä korkeaksi kuin ”markkinahinta” tilanteissa, joissa on selvää, että ”markkinahinta” on korkeampi kuin 5 artiklan 4 kohdan ensimmäisen alakohdan mukaisesti säädetyn pääsäännön mukaan laskettu hinta, ilman että käsitettä ”markkinahinta” selvennetään enempää. Erityisesti on tarpeen selventää, mikä on ”markkinahinnan” määrittämisen kannalta olennainen ajanjakso, onko ”markkinahinta” laskettava volyymipainotetun keskiarvon pohjalta ja ovatko varsinaiset kaupat tarpeen vai ovatko jatkuvat osto- tai myyntitoimeksiannot riittäviä ”markkinahinnan” määrittämiseksi.
FI Euroopan unionin virallinen lehti C 294/7

TUOMIOISTUIMEN TUOMIO,

annettu 10 päivänä toukokuuta 2011,

yhdistetyissä asioissa E-4/10, E-6/10 ja E-7/10

Liechtensteinin ruhtinaskunta, Reassur Aktiengesellschaft ja Swisscom RE Aktiengesellschaft vastaan EFTAn valvontaviranomainen

(Kanne EFTAn valvontaviranomaisen päätöksen kumoamiseksi – valtiontuki – vakuutusalan kytkösyhtiöihin sovellettavat erityiset verotussäännöt – yrityksen käsite – selektiivisyys – nykyinen ja uusi tuki – kilpailun vääristyminen ja vaikutus kauppaan – takaisinmaksu – luottamuksensuoja – oikeusvarmuus – perusteluvelvollisuus)

2011/C 294/07

EFTAn tuomioistuin, toimien kokoonpanossa Carl Baudenbacher, presidentti, ja tuomarit Thorgeir Örlygsson (esittelevä tuomari) ja Per Christiansen, on antanut 10 päivänä toukokuuta 2011 yhdistetyissä asioissa E-4/10, E-6/10 ja E-7/10, Liechtensteinin ruhtinaskunta, Reassur Aktiengesellschaft ja Swisscom RE Aktiengesellschaft vastaan EFTAn tuomioistuin, HAKEMUS Liechtensteinin verolain alaisesta vakuutusalan kytkösyhtiöiden verotuksesta 24 päivänä maaliskuuta 2010 tehdyn päätöksen 97/10/KOL kumoamiseksi, tuomion, jonka tuomiolauselma on seuraava:

EFTAn tuomioistuin

1. Hakemukset hylätään.
FI Euroopan unionin virallinen lehti C 305/17

TUOMIOISTUIMEN TUOMIO,

annettu 30 päivänä maaliskuuta 2010,

asiassa E-6/09

Magasin- og Ukepresseforeningen vastaan EFTAn valvontaviranomainen

(Laiminlyöntikanne – Valtiontuki – Voimassa oleva tuki – Tapauksen ottaminen käsiteltäväksi)

2010/C 305/10

Asiassa E-6/09, Magasin- og Ukepresseforeningen vastaan EFTAn valvontaviranomainen, on esitetty HAKEMUS, jossa pyydetään tuomioistuinta toteamaan, että EFTAn valvontaviranomainen on laiminlyönyt sille elokuussa 2006 tehdyn sanomalehtien valtiontukea koskevan kantelun käsittelyn, EFTAn tuomioistuin toimien kokoonpanossa presidentti Carl Baudenbacher (esittelevä tuomari) ja tuomarit Thorgeir Örlygsson ja Henrik Bull, on antanut 30 päivänä maaliskuuta 2010 tuomion,

jonka tuomiolauselma on seuraava:

1) Kanne jätetään tutkimatta.
1.

Kansalliseen lainsäädäntöön sisältyvä säännös, jonka mukaan oikeusmenettelyissä, joissa asianajaja edustaa osapuolta tai joissa puolustusasianajajan on oltava läsnä, palveluja tarjoavan muusta ETA-jäsenvaltiosta tulleen asianajajan on pyydettävä kansallinen asianajaja osallistumaan menettelyyn hänen kanssaan, ei ole asianajajien palvelujen tarjoamisen vapauden tehokkaan käyttämisen helpottamisesta annetun neuvoston direktiivin 77/249/ETY, johon on viitattu ETA-sopimuksen liitteen VII 2 kohdassa, 5 artiklan mukainen, ja on ETA-sopimuksen 36 artiklan 1 kohdan sekä mainitun direktiivin vastainen, jos se edellyttää kansallisen asianajajan nimittämistä asioissa, joissa asianajajan käyttö ei ole pakollista.
FI Euroopan unionin virallinen lehti C 301/16

TUOMIOISTUIMEN TUOMIO,

annettu 14 päivänä maaliskuuta 2007,

asiassa E-1/06

EFTAn valvontaviranomainen vastaan Norjan kuningaskunta

(Kansallinen lainsäädäntö, joka siirtää peliautomaatit valtion omistaman monopolin alaisuuteen — Sijoittautumisvapauden ja palvelujen tarjoamisen vapauden rajoittaminen — Perustelut — Oikeutetut päämäärät — Kansallisen lainsäädännön yhdenmukaisuus — Kansallisen lainsäädännön tarpeellisuus)

(2007/C 301/08)

Asiassa E-1/06, EFTAn valvontaviranomainen vastaan Norjan kuningaskunta, on esitetty hakemus, jossa pyydetään tuomioistuinta toteamaan, että Norjan kuningaskunta on rikkonut ETA-sopimuksen 31 ja 36 artiklaa antamalla 29. elokuuta 2003 raha- ja arvontapelejä koskevan lainsäädännön muuttamisesta lain N:o 90 (Lov av 29. august 2003 nr. 90 om endringer i pengespill- og lotterilovgivningen), joka loi valtion omistamalle Norsk Tipping AS -yhtiölle peliautomaattitoiminnan harjoittamisen monopolin Norjassa. EFTAn tuomioistuin, jonka muodostivat presidentti ja esittelijä Carl Baudenbacher sekä tuomarit Henrik Bull ja Thorgeir Örlygsson, on antanut 14. maaliskuuta 2007 tuomion, jonka tuomiolauselma on seuraava:

1) Hakemus hylätään.
Tuomioistuimen päätös,

annettu 12 päivänä joulukuuta 2003,

asiassa E-2/03: Ákæruvaldið (yleinen syyttäjä) vastaan Ásgeir Logi Ásgeirsson, Axel Pétur Ásgeirsson ja Helgi Már Reynisson

(Lainkäyttöalue - hyväksyttävyys - kalatuotteet - ETA-sopimuksen pöytäkirja 9 - alkuperäsäännöt - ETA-sopimuksen pöytäkirja 4 - ETY:n ja Islannin välinen vapaakauppasopimus)

(2004/C 51/04)

Asiassa E-2/03, Ákæruvaldið (yleinen syyttäjä) vastaan Ásgeir Logi Ásgeirsson, Axel Pétur Ásgeirsson ja Helgi Már Reynisson, Héraðsdómur Reykjanessin (Reykjanesin käräjäoikeus) tuomioistuimelle esittämä pyyntö, joka koskee alkuperäsääntöjen tulkintaa kalan kaupan osalta ETA-sopimuksen pöytäkirjojen 4 ja 9 ja Euroopan talousyhteisön ja Islannin tasavallan välillä 22. heinäkuuta 1972 tehdyn vapaakauppasopimuksen pöytäkirjojen 3 ja 6 nojalla. EFTAn tuomioistuin, jonka muodostivat tuomioistuimen presidentti Carl Baudenbacher (esittelijä) ja Per Tresselt ja Thorgeir Örlygsson (tuomarit), antoi 12 päivänä joulukuuta 2003 tuomion, jonka tuomiolauselma on seuraava:

1. ETA-sopimuksen pöytäkirjassa 9 olevassa 7 artiklassa ja saman pöytäkirjan lisäyksessä 3 käytettyä ilmaisua "kaupankäynnin järjestelyt" ei sovelleta alkuperäsääntöihin, jotka sisältyvät 22 päivänä heinäkuuta 1972 allekirjoitettuun Euroopan talousyhteisön ja Islannin tasavallan väliseen vapaakauppasopimukseen. Näin ollen sovelletaan ETA-sopimuksen pöytäkirjaan 4 sisältyviä alkuperäsääntöjä.

2. ETA-alueen ulkopuolisista maista tuotujen kokonaisten jäädytettyjen kalojen sulatusta, pään poistoa, fileointia, ruotojen poistoa, viimeistelyä, suolausta ja pakkaamista ei voida pitää ETA-sopimuksen pöytäkirjassa 4 tarkoitettuna riittävänä käsittelynä ja jalostuksena, jotta tuotteelle voidaan antaa ETA-alueen alkuperäasema.
Tuomioistuimen päätös, annettu 22 päivänä helmikuuta 2002, asiassa E-1/01: Hörður Einarsson vastaan Islannin valtio (Kirjoista kannettava eriytetty arvonlisävero - ETA-sopimuksen 14 artikla - Kilpailevat tuotteet - Kotimaisten tuotteiden välillinen suojaaminen)



Virallinen lehti nro C 115 , 16/05/2002 s. 0013 - 0013



Tuomioistuimen päätös, annettu 22 päivänä helmikuuta 2002, asiassa E-1/01: Hörður Einarsson vastaan Islannin valtio Kirjoista kannettava eriytetty arvonlisävero - ETA-sopimuksen 14 artikla - Kilpailevat tuotteet - Kotimaisten tuotteiden välillinen suojaaminen (2002/C 115/05) Asiassa E-1/01 Héraðsdómur Reykjavíkur (Reykjavikin käräjäoikeus) esitti pyynnön saada EFTAn tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla neuvoa-antava lausunto ETA-sopimuksen 4, 10 ja 14 artiklan tulkinnasta asiassa Hörður Einarsson vastaan Islannin valtio. EFTAn tuomioistuin, jonka muodostivat presidentti Thór Vilhjálmsson ja tuomarit Carl Baudenbacher ja Per Tresselt (esittelijä), antoi 22 päivänä helmikuuta 2002 neuvoa-antavan lausunnon, jonka päätöslauselma on seuraava: 1. ETA-valtion toimivalta, jonka nojalla se voi kantaa arvonlisäveroa, ei sulje pois ETA-sääntöjen soveltamista. 2. ETA-valtion kansallinen määräys, jonka perusteella asianomaisen ETA-valtion omankielisistä kirjoista kannetaan alhaisempaa arvonlisäveroa kuin vieraskielisistä kirjoista, on ETA-sopimuksen 14 artiklan vastainen. 3. Tällaista kansallista määräystä ei voida perustella kansallisen kielen aseman vahvistamiseen liittyvällä yleisellä edulla. 4. Kun kansallisen lain määräys on ETA-sopimuksen 14 artiklan vastainen ja kyseinen artikla on saatettu osaksi kansallista lainsäädäntöä, on kysymys tilanteesta, johon on sovellettava ETA-sopimuksen pöytäkirjaan 35 sisältyvää EFTA-valtioiden sitoumusta, jonka mukaan täytäntöönpannuilla ETA-säännöillä on etusija tällaisissa tilanteissa.
EFTAn Tuomioistuin - Tuomioistuimen neuvoa-antava lausunto 14 päivänä kesäkuuta 2001 asiassa E-4/00 (Liechtensteinin ruhtinaskunnan hallintotuomioistuimen pyyntö saada neuvoa-antava lausunto): Johann Brändle (Sijoittautumisvapaus - Ainoaa vastaanottoa koskeva sääntö - Perustelu yleiseen etuun liittyvillä painavilla syillä) (Työjärjestyksen 27 artiklan 5 kohdan nojalla ainoastaan englannin- ja saksankieliset tekstit ovat todistusvoimaisia)



Virallinen lehti nro C 237 , 23/08/2001 s. 0005 - 0005



Tuomioistuimen neuvoa-antava lausunto 14 päivänä kesäkuuta 2001 asiassa E-4/00 (Liechtensteinin ruhtinaskunnan hallintotuomioistuimen pyyntö saada neuvoa-antava lausunto): Johann Brändle Sijoittautumisvapaus - Ainoaa vastaanottoa koskeva sääntö - Perustelu yleiseen etuun liittyvillä painavilla syillä (Työjärjestyksen 27 artiklan 5 kohdan nojalla ainoastaan englannin- ja saksankieliset tekstit ovat todistusvoimaisia) (2001/C 237/07) Asiassa E-4/00, jossa liechtensteiniläinen Verwaltungsbeschwerdeinstanz des Fürstentums Liechtenstein (Liechtensteinin ruhtinaskunnan hallintotuomioistuin) on pyytänyt EFTAn tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla neuvoa-antavaa lausuntoa ETA-sopimuksen 31 artiklan tulkinnasta hallintotuomioistuimessa vireillä olevassa asiassa Johann Brändle. EFTAn tuomioistuin, jonka muodostivat presidentti Thór Vilhjálmsson ja tuomarit Carl Baudenbacher ja Per Tresselt (esittelijä) kirjaajana Gunnar Selvik, antoi 14 päivänä kesäkuuta 2001 neuvoa-antavan lausunnon, jonka päätöslauselma on seuraava: ETA:n sopimusvaltion kansallinen säädös, jossa säädetään, että lääkäri ei saa pitää useampia vastaanottoja, riippumatta siitä, missä vastaanotot sijaitsevat, on yhteensopimaton ETA-sopimuksen 31 artiklan kanssa.
Virallinen lehti nro C 062 , 04/03/1999 s. 0014 - 0014



TUOMIOISTUIMEN NEUVOA-ANTAVA LAUSUNTO 10 päivänä joulukuuta 1998 asiassa E-9/97 (Reykjavikin käräjäoikeuden pyyntö saada neuvoa-antava lausunto): Erla María Sveinbjörnsdóttir vastaan Islannin hallitus (1) (Neuvoston direktiivi 80/987/ETY - Direktiivin virheellinen täytäntöönpano - EFTA-valtion vastuu) (Työjärjestyksen 27 artiklan 5 kohdan nojalla ainoastaan englannin- ja islanninkieliset tekstit ovat todistusvoimaisia) (1999/C 62/12) Asiassa E-9/97, jossa islantilainen Héra ssdómur Reykjavíkur (Reykjavikin käräjäoikeus) on pyytänyt tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla neuvoa-antavaa lausuntoa ETA-sopimuksen 6 artiklan ja ETA-sopimuksen liitteessä XVIII olevassa 24 kohdassa mainitun neuvoston direktiivin 80/987/ETY, sellaisena kuin se on muutettuna neuvoston direktiivillä 87/164/ETY, tulkinnasta käräjoikeudessa vireillä olevassa asiassa Erla María Sveinbjörnsdóttir vastaan lslannin hallitus, tuomioistuin, jäseninään presidentti Bjørn Haug (esittelijä) ja tuomarit Thór Vilhjálmsson ja Carl Baudenbacher sekä kirjaajana Gunnar Selvik, antoi 10 päivänä joulukuuta 1998 neuvoa-antavan lausunnon, jonka päätöslauselma on seuraava: 1. Euroopan talousalueesta tehdyn sopimuksen liitteen XVIII kohdassa 24 mainittua säädöstä (neuvoston direktiivi 80(987/ETY, annettu 20 päivänä lokakuuta 1980, työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä) on tulkittava siten, että se estää Islantia pitämästä voimassa kansallista säännöstä, jonka nojalla työntekijä ei kuulu säädöksen 3 artiklan mukaisen palkkaturvajärjestelmän piiriin, kun hänen sisaruksensa omistaa 40 prosenttia työnantajayrityksestä. 2. ETA-sopimuksen osapuolet ovat velvoitettuja korvaamaan ETA-sopimukseen sisällytetyn direktiivin virheellisestä täytäntöönpanosta yksilölle aiheutuneet menetykset ja vahingot. (1) EYVL C 84, 19.3.1998, s. 13.
Virallinen lehti nro C 106 , 27/04/1995 s. 0005 - 0005



EFTAN TUOMIOISTUIMEN KOKOONPANO (95/C 106/05) 1. Tuomioistuimen kokoonpano Itävallan, Suomen ja Ruotsin liityttyä Euroopan unioniin 1.1.1995 Islanti ja Norja tekivät 29.12.1994 sopimuksen EFTA-valtioiden välisten tiettyjen sopimusten mukauttamisesta (mukauttamissopimus), joka tuli voimaan 1.1.1995. Tuomareiden määrä vähennettiin kolmeen. Tuomari Bjørn Haug valittiin toimintaansa jatkavan EFTAn tuomioistuimen puheenjohtajaksi. Tiettyjen EFTA-valtioiden Euroopan unioniin liittymistä seuraavan kauden siirtymäjärjestelyistä tehdyn sopimuksen (sopimus siirtymäjärjestelyistä) mukaisesti viisijäsenisen EFTAn tuomioistuimen toimintaa on jatkettu ensisijaisesti 30.6.1995 saakka. Siirtymäjärjestelyjä koskeva sopimus tuli voimaan 1.3.1995, jolloin Gustav Bygglin nimitettiin EFTAn tuomioistuimen tuomariksi siirtymäjärjestelyjä koskevan sopimuksen voimassaoloajaksi Leif Sevónin tilalle, joka erosi 17.1.1995 siirtyäkseen Euroopan yhteisöjen tuomioistuimeen. Gustav Bygglin vannoi 1.3.1995 pidetyssä julkisessa istunnossa EFTA-valtioiden valvontaviranomaisen ja tuomioistuimen perustamisesta tehdyn sopimuksen (valvonta- ja tuomioistuinsopimus) V pöytäkirjan 2 artiklan mukaisen valan. 2. Tuomioistuimen puheenjohtajan valitseminen siirtymäjärjestelyjä koskevan sopimuksen mukaisesti Tuomarit valitsivat 1.3.1995 tuomari Bjørn Haugin EFTAn tuomioistuimen puheenjohtajaksi siirtymäjärjestelyjä koskevan sopimuksen ja valvonta- ja tuomioistuinsopimuksen 30 artiklan mukaisesti. 3. Apulaiskansliapäällikön nimittäminen EFTAn tuomioistuin nimitti Sverre Faafengin apulaiskansliapäälliköksi Heikki Kannisen tilalle EFTAn tuomioistuimen työjärjestyksen 11 artiklan mukaisesti.
Sijoituspalveluista arvopaperimarkkinoilla annetun direktiivin 93/22/ETY 16 artiklan mukainen yhteenveto säännellyistä markkinoista



Virallinen lehti nro C 007 , 10/01/2002 s. 0004 - 0004



Sijoituspalveluista arvopaperimarkkinoilla annetun direktiivin 93/22/ETY 16 artiklan mukainen yhteenveto säännellyistä markkinoista (2002/C 7/03) 1. Sijoituspalveluista arvopaperimarkkinoilla annetun direktiivin 93/22/ETY (sijoituspalveludirektiivi) mukaan jäsenvaltiot voivat antaa "säänneltyjen markkinoiden" aseman markkinoille, jotka ovat sen alueella ja noudattavat sen säännöksiä. 2. Direktiivin 93/22/ETY 1 artiklan 13 alakohdassa määritellään säännellyiksi markkinoiksi direktiivin liitteen B osassa tarkoitettujen rahoitusvälineiden markkinat - jotka luetellaan kotijäsenvaltion tätä tarkoitusta varten laatimassa luettelossa (sijoituspalveludirektiivin 1 artiklan 6 alakohdan c alakohdassa määritelty kotijäsenvaltio), - jotka toimivat säännöllisesti, - joille on ominaista se, että toimivaltaisten viranomaisten antamissa tai hyväksymissä säännöksissä määritellään markkinoiden toiminnan edellytykset, markkinoille pääsyn edellytykset sekä direktiiviä 79/279/ETY sovellettaessa edellytykset, jotka koskevat kyseisessä direktiivissä asetettuja listalle ottamisen edellytyksiä ja jos kyseistä direktiiviä ei sovelleta, edellytykset, jotka rahoitusvälineiden on täytettävä, jotta niillä voitaisiin tehokkaasti käydä kauppaa markkinoilla, - jotka noudattavat kaikkia sijoituspalveludirektiivin 20 ja 21 artiklassa asetettuja ilmoittamis- ja avoimuusvaatimuksia. 3. Direktiivin 93/22/ETY 16 artiklassa vaaditaan, että kukin jäsenvaltio laatii ajantasaisen luettelon hyväksymistään säännellyistä markkinoista alueellaan. Kyseiset tiedot on toimitettava muille jäsenvaltioille ja komissiolle. Saman artiklan mukaan komission on julkaistava sille vähintään kerran vuodessa toimitetut säänneltyjä markkinoita koskevat päivitetyt luettelot. Yhteenveto säännellyistä markkinoista EU:n jäsenvaltioissa on julkaistu Euroopan yhteisöjen virallisessa lehdessä 24 päivänä huhtikuuta 2001(1). 4. ETA-sopimuksen pöytäkirjassa 1 olevan 6 kohdan b alakohdassa vaaditaan, että jos säädöksen mukaan joistain seikoista, menettelyistä, kertomuksista tai muusta vastaavasta on julkaistava tietoja Euroopan yhteisöjen virallisessa lehdessä, vastaavat EFTA-valtioita koskevat tiedot julkaistaan lehden erillisessä ETA-osastossa. 5. EFTA-valtioiden pysyvä komitea on laatinut luettelon mainittujen EFTA-valtioiden toimittamien tietojen perusteella. Luettelosta ilmenevät toimivaltaisten kansallisten viranomaisten "säännellyiksi markkinoiksi" vahvistamien markkinoiden nimet. Lisäksi siinä mainitaan toiminnan harjoittaja markkinoilla sekä toimivaltainen viranomainen, jonka tehtävänä on antaa tai hyväksyä markkinoita koskevat säännöt. >TAULUKON PAIKKA> (1) EYVL C 120, 24.4.2001, s. 4.
(9)

Hyväksymispäätöksessä on yksityiskohtainen kuvaus ja arviointi aluetukikartasta. Valvontaviranomainen totesi hyväksymispäätöksessä, että aluetukikartta on aluetukisuuntaviivojen periaatteiden mukainen. Islannin viranomaisten ilmoitus voimassaolon pidentämisestä on sopusoinnussa aluetukisuuntaviivojen voimassaolon pidentämisen ja erityisesti 156 kohtaan tehdyn muutoksen kanssa. Koska Islannin viranomaiset eivät ilmoita muista sisällöllisistä muutoksista kuin voimassaoloajan pidentämisestä, valvontaviranomaisen aiempi arvio kartan soveltuvuudesta sisämarkkinoille säilyy ennallaan.
1.

muuttaa työjärjestyksen 9 artiklaa lisäämällä a) ensimmäisen kohdan viimeisen virkkeen loppuun sanat ”, kunkin sitä seuraavan kuukauden ensimmäistä kokousta varten”; b) toisen kohdan ensimmäisen virkkeen jälkeen virkkeen ”Esityslistaehdotus on luottamuksellinen, ja sitä on käsiteltävä luottamuksellisena.”; sekä c) kyseisen artiklan neljännessä kohdassa olevan kolmannen pilkun jälkeen sanat ”poistaa esityslistaehdotuksessa olevan asian tai”;
(12)

Enova SF, jäljempänä ’Enova’, on Norjan valtion öljy- ja energiaministeriön kautta kokonaan omistama yritys (19). Enova on vastuussa energiarahasto-ohjelman hallinnoinnista. Energiarahasto-ohjelma on ympäristönsuojelun tukemiseen tarkoitettu valtiontukiohjelma, joka on hyväksytty valvontaviranomaisen päätöksellä N:o 125/06/KOL (20) ja N:o 248/11/KOL (21). Enova rahoitetaan julkisista varoista.
(12)

Kansainvälisen hiihtoliiton (FIS) pohjoismaisten hiihtolajien maailmanmestaruuskilpailut on suosittu tapahtuma Norjassa. Maastohiihto on tiiviisti sidoksissa Norjan kulttuuriin ja se on tärkeä osa Norjan kulttuuriperintöä. Tällä tapahtumalla on yleisesti tunnustettu erityinen kulttuurinen merkitys Norjan väestölle. Se on perinteisesti lähetetty maksuttomilla televisiokanavilla ja sillä on ollut suuret katsojamäärät. Tämän tapahtuman suuret katsojamäärät osoittavat, että kilpailuilla ja sen tuloksilla on erityistä merkitystä Norjassa muillekin kuin niille, jotka seuraavat säännöllisesti kyseistä urheilulajia.